FPT หมดบุ๊กพิเศษ ฉุดไตรมาส 1/66 กำไรลด 58%
FPT หมดบุ๊กพิเศษ ฉุดไตรมาส 1/66 (สิ้นสุด 31 ธ.ค.65) กำไรลด 58% เหลือ 314.91 ลบ. จากปีก่อนกำไร 750.12 ลบ.
FPT หมดบุ๊กพิเศษ ฉุดไตรมาส 1/66 กำไรลด 58% เหลือ 314.91 ลบ.
7 ก.พ. 2566

บริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ FPT รายงานผลการดำเนินงานงวดไตรมาส 1/66 สิ้นสุดวันที่ 31 ธ.ค.65 ดังนี้

สำหรับไตรมาส 1/66 บริษัทฯ รายงานรายได้จากการประกอบธุรกิจ จำนวน 3,672.7 ล้านบาท เพิ่มขึ้นร้อยละ 3.2 หรือเพิ่มขึ้น 113.2 ล้านบาท เมื่อเทียบกับไตรมาสเดียวกันของปีก่อน และรายงานรายได้รวม จำนวน 3,706.3 ล้านบาท ลดลงร้อยละ 8.3 หรือลดลง 336.4 ล้านบาท เมื่อเทียบกับไตรมาสเดียวกันของปีก่อน
ทั้งนี้มีสาเหตุหลักมาจากในไตรมาส 1/66 บริษัทไม่มีการรับรู้กำไรจากการไถ่ถอนหน่วยลงทุนของเงินลงทุนในบริษัทร่วม และกำไรจากการจำหน่ายอสังหาริมทรัพย์เพื่อการลงทุน ในขณะที่ในไตรมาส 1/65 บริษัทฯ มีการรับรู้กำไรจากการไถ่ถอนหน่วยลงทุนของเงินลงทุนในบริษัทร่วมจำนวน 381.1 ล้านบาท เนื่องจากกองทุนรวมสิทธิการเช่าอสังหาริมทรัพย์โกลด์ (GOLDPF) ได้ยกเลิกการดำเนินงานและมีการจ่ายเงินคืนทุนทั้งหมดหลังการชำระบัญชีให้แก่ผู้ถือหน่วยลงทุน และมีการรับรู้กำไรจากการจำหน่ายอสังหาริมทรัพย์เพื่อการลงทุนจำนวน 45.9 ล้านบาท โดยเป็นเงินที่ได้รับจากการอุทธรณ์ค่าเวนคืนที่ดิน รวมทั้งสิ้นเป็นจำนวน 427.0 ล้านบาท
อย่างไรก็ดี หากไม่รวมผลกระทบของรายการพิเศษที่กล่าวมาข้างต้น บริษัทฯ จะบันทึกกำไรสำหรับงวดในระดับใกล้เคียงกับปีก่อน